En 1467 os Cara Coyunlu fuoron sustuitos por os Ac Coyunlu'' orichinatos en Diyarbaquir en o sieglo XIV y plegatos dende Anatolia Oriental. Amés d'o territorio d'os Cara Coyunlu podioron ocupar una parte de Persia oriental. Quan os otomans baixo o soldanato de Mehmet II ocuporon Caraman facioron grans mortaleras de turquemans. Os Ac Coyunlu d'Azerbaichán aplegoron a los principes turquemans desposeitos, pero fuoron derrotatos por Mehmet II o conqueridor en 1473. Os turquemans d'Anatolia no tenioron atro remeyo que sozmeter-sen, encara que en o sud d'Anatolia continó a oposición turquemana contra os otomans. Os Ac Coyunlu encomenzoron a perder fuerza quan o sucesor d'Uzun Hasan decidió d'eliminar as supervivencias de dreito mongol en beneficio d'a lechislación islamica, o que provocó a rebelión de tribus nomadas turquemanas y mongolas.